Visions-og udviklingsplan 2021

**Prins Hamlet Gruppe**

Da året blev så meget anderledes end vi havde forestillet os – og uden meget fysisk spejderarbejde – vil vi have meget fokus på leder motivation og trivsel og så vil spejdernes trivsel og motivation have høj priotering.

**Operation ”Ledere med overskud”**

Målet er stadig at vi rekrutterer min. 2 ekstra grenledere samt ekstra nye ledere til daglig spejdermøde drift. Det vil give mere overskud og energi til vores vigtigste aktivitet – de daglige møder. Vi laver en ***målrettet rekruttering*** og vil fremover have fokus på hvem og hvordan vi finder nye, engagerede ledere.

Vi skal ***styrke* *ånden* *og fællesskabet***blandt lederne. Vi vil forsøge at øge antallet af lederarrangementer med bla. fællesspisning, hyggeaktiviteter mm. for at gøre ledernes sammenhold bedre. De ledere der har overskud og interesse i voksenkurser og videreuddannelse skal have dette tilbudt. Vi skal sprede vores aktiviteter, og styrke engagementet hertil, ved at tilknytte en ansvarlig på hver enkel[ aktivitet.

**Operation ”Glade Spejdere”**

Der er vores mål at blive bedre til at arbejde i samme retning og blive endnu skarpere på vores spejderarbejde, så vi bliver i stand til at give de bedste oplevelser og færdigheder videre til vores spejderbørn. Og vi skal specielt nu efter dette Covid-19 år tænke meget mere i motivation af spejdere og ”fastholdelse”. Hvordan bliver det **sjovere og bedre** at gå til spejder fremfor andre fritidsaktiviteter.

Kvaliteten af spejderarbejdet og forventninger hertil sættes stadig højere end kvantitet / antallet af spejdere i gruppen. Vi evaluerer løbende og afstemmer antallet af spejdere i hver gren, med hvor mange ledere der er tilknyttet, og hvilke fysiske rammer vi kan tilbyde.

**Mere *dynamik og samarbejde* mellem styrelse og g­­ruppeledelsen**
Gruppeledelsen ønsker stadig at arbejde for, at samarbejdet mellem gruppeledelse og styrelsen fremadrettet bliver mere dynamisk. Der skal laves en klar beskrivelse af hvilke forventninger der stilles til styrelsesmedlemmerne.

**Vores fysiske rammer**

Der er nu nedsat et hytteudvalg så vi bedre kan få styr på fremtidsplanerne og renovationsplan for vores hytter. Og på sigt skabe ***bedre og mere stabile rammer*** for vores spejderarbejde.

Gruppeledelsen

Prins Hamlet Gruppe